– Ці з’явілася пачуццё новай адказнасці? – Я не адчуваю гэтага, бо і раней у ролі намесніка груз адказнасці за арганізацыю ляжаў на плячах. За 15 год праца ў БАЖ стала часткай майго жыцця. Таму і пагадзіўся ўрэшце вылучацца на пасаду старшыні. Па вялікім рахунку, змянілася толькі тое, што Жанна Літвіна ўпэўнена вырашыла сыйсці, і хтосьці быў вымушаны гэта зрабіць. Ніякага кар’ернага росту я не бачу ў новым статусе. Я наогул не ведаю, што такое кар’ера і што ёй можна лічыць. Такога слова няма ў маім слоўніку.